11639 N Highway 75, Buffalo Property Listing: MLS® #14256830
11639 N Highway 75,
MLS® # 14256830
Address 11639 N Highway 75
Please send me more information regarding 11639 N Highway 75, Buffalo, Texas, 75831 Werk | vaughangardiner
Vaughan se liefde vir musiek is van jonks af gekweek deur sy ouma. Op skool het hy akoestisekitaar-lesse geneem en daarna homself leer klavier en elektriesekitaar speel. In 2005, op 18-jarige ouderdom, is Vaughan opgeteken as Mozi Records se eerste kunstenaar, maar eers na hy sy BRek graad by die Universiteit van Stellenbosch verwerf het drie jaar later, het hy deur Mozi Records sy eerste album vrygestel - Wie Ek Is. Vaughan se eerste groot sukses in die professionele musiekbedryf was met Gooi Jou Arms om My - die eerste enkelsnit van sy Wie Ek Is album. Sedertdien verskyn Vaughan se musiek gereeld op radiotrefferlyste en het hy al talle nominasies en toekennings losgeslaan, insluitend 'n MK Toekenning vir beste solo kunstenaar in 2011.
In 2009, met die maak van Vaughan se eerste album, Wie Ek Is, het hy geintereseerd geraak in die vervaardigingsproses en het as mede-vervaardiger opgetree saam met Werner Beukes. Hy het daarna as medevervaardiger op klomp albums gewerk totdat hy met die film, Platteland as hoofvervaardiger ingetree het op die film se temalied, Bring als wat jy het. Daarna het Vaughan as Mozi Records se hoofvervaardiger opgetree, waar hy sy eie tweede album vervaardig het sowel as die kykNet kinderstêr, Kayla se debuutalbum. Hy was ook musiekregisseur van hierdie tienerreeks. In 2012 het Vaughan weggebreek van Mozi Records en sy eie ateljee begin en, in 2014, span hy en die groep Adam se Hugo Ludik saam om Muse Studios te begin waar hulle tot dusver talle kunstenaars se albums in beide die Engelse en Afrikaanse mark vervaargdig het, sowel as musiek vir advertensies.ateljee begin, waar hy steeds musiek vervaardig.
Vaughan skryf al musiek van sy skooldae af, maar dit was onder leiding van Johan Vorster dat hy gemaklik geraak het met skryf in uiteenlopende genres en vir verskillende kunstenaars. Sy eerste selfgeskrewe liedjies is vrygestel op sy eerste album, Wie Ek Is, waarna hy vinnig vir kunstenaars soos Lianie May, Nádine en Bok van Blerk begin skryf het. Vaughan beskou die liedjies wat hy vir Afrikaanse ikoon, Steve Hofmeyr geskryf het as die hoogtepunt van sy skryfloopbaan sover.
Alhoewel hy op skool drama as vak geneem het en op 16-jarige ouderdom sy eerste rol in 'n musiekblyspel losgelaan het, het Vaughan vir eers toneelspel op sy gesit om op sy sangloopbaan te fokus. Dit was eers na hy Pretoria toe getrek het en gevra is om 'n oudisie te doen vir die rol van Jock in Jock of the Bushveld dat hy weer vir die eerste keer in toneelspel begin belangstel het. Daarna het hy hoofrolle in die musiekfliek Platteland en Deon Opperman se Tree Aan! Die Grensoorlog Musiekspel, Lied van my Hart en die gewilde Ons Vir Jou verwerf. Intussen het hy ook in die kykNet dramas Hartland en Getroud met Rugby gespeel, en homself gespeel in die kykNet tienerreeks, Liefste Kayla. Vaughan se mees uitdagende rol tot dusver was in die twee-man verhoogdrama, Kytie - 'n Koos Kombuis Storie, waar hy die rol van legendariese Koos Kombuis moes vertolk.